Tidligere i For The People...
Ugens bjørneklo går til Allison,
der fik Locarno-sagen afvist.
- Du elsker det ur. - Det generer mig, at det ikke er ægte.
Skal jeg virkelig tro på, at det indre ikke tæller?
Vi må gøre det her sammen.
Jeg vil ikke gøre det på nogen anden måde.
Det er mig, der gør det værre.
Jeg er ham, du ikke vil op imod.
Jeg faldt ikke bare over sagen.
Jeg så den, ville have den, og jeg tog den.
Jeg vil ikke more mig. Jeg vil udfordres og interesseres.
- Ville det fungere? - Hvad?
Os. Ville vi fungere?
Jeg er ked af, hvis jeg gav dig det forkerte indtryk.
Af sted!
Skabet er ikke tomt.
Kom så. Kom herud!
Er det ham?
Ja, det er vores mand.
Agatha? Afspil "Sandra er ikke hjemme."
Selvfølgelig.
Afspiller "Sandra er ikke hjemme."
HAVREGRYN
SØDMÆLK
Ingen internetforbindelse
Jeg har trukket stikket ud og genstartet modemmet.
Det siger I altid,
og så virker det i fem minutter.
Nej. Jeg skal på arbejde.
Hvad er livet uden internet?
Menneskeheden op til for 20 år siden?
Jeg foretrækker nettet.
Vi har ikke internet derhjemme.
- Hvad laver du her? - Mit kontor er fyldt.
- Har du ringet? - Og prøvet stikket.
Jeg ventede ti sekunder. Stikket i igen.
Jeg har aldrig forstået det med 10 sekunder.
Det er tændt eller ej, ikke?
Ventetiden føles, som om modemmet er vredt.
Som om det skal køle lidt ned.
Min tur var heller ikke god.
Det er måske dit livs værste dag.
Den er nok i top tre, men jeg vender den.
Det gør du altid.
Limonade.
Vil du lave limonade
- eller spille Lemonade? - Ja.
Okay. Jeg er nødt til at gå.
Må mine ting stå her?
Sådan begynder det.
- Giv mig ti minutter. - Nej.
- Fem. - Nej. Hvad er der?
Jeg skal til møde med ATF.
- Støt mig. - I hvad?
- Alt. - Og hvis jeg ikke synes om det?
Hvorfor antager du det?
Jeg synes ikke om det nu.
Kom og vær med.
Du behøver ikke gøre noget.
Ingen bemærker dig.
Når jeg siger noget, siger du: "Enig."
Du bestemmer ikke, hvornår jeg må anholde folk!
Hvem er hun?
- Kate. Min kollega. - Enig.
Du har nok til at anholde McCallister.
Det er ham, vi vil have. Hvorfor vente?
Fordi vi bør gøre det fra bunden og opad.
Vi kan skære hovedet af, men det vokser tilbage.
Lad os begynde lavere og nedbryde alt.
- Enig. - Hvad?
Hvad betyder det?
Hvornår vokser et hoved tilbage?
Hvis han er lav nok, bemærker ingen i ringen det.
Vi får beviser...
Uden at kompromittere efterforskningen.
Vær enig med mig.
- Mig. Enig. - Så sig noget bedre.
Jeg inviterer dig aldrig med igen.
Se, det var bedre.
- Hej. - Hej.
- Tak. - Det var en god idé.
Må jeg få dit nummer? Hvis noget dukker op.
Ønationen Córdoba vakler til morgen
efter orkanen Jaspers skader.
De står nu også over for en større trussel. Pirater.
Ifølge embedsmænd var Arturo Marquez
bevæbnet, da han bordede nødhjælpsskibet...
KRISE I CORDOBA MISTÆNKT PIRAT FANGET
...og fjernede tusindvis af kilo forsyninger.
Marquez er nu i USA's varetægt.
Er han i Southern District?
Ingen kommentar.
- Jeg vil have sagen. - Ingen kommentar. Nej.
Men jeg har noget til dig.
Den er ny.
- Overfald? Roger... - Ikke ethvert overfald.
Ham og andre som ham skaber problemer i byen,
og staten må stoppe det.
Og det er ikke bare enhver modstander.
Du vil nyde det.
Så kig på det,
før du begynder at skabe dig.
Okay.
Hr. Morris sigtes på ét punkt under 18 USC 113,
overfald på føderalt land.
ERIN ENGEL DOMMER
Som beskrevet dykkede hr. Morris...
"Fløj." Hans ord.
...og tacklede en ubevæbnet turist
ved African Burial Ground National Monument.
Undskyld. Jeg omtaler ham som hr. Morris.
Vil tiltalte foretrække "Captain Shadow," frk. Bell?
Captain Shadow.
Nuvel, Captain.
Hr. Shadow...
Min klient troede, at han stoppede en bortførsel.
Offeret løb efter sit barn.
Ja, jeg...
Forstår du sigtelserne?
- Ja. - Hvordan erklærer du dig?
Ikke skyldig, høje dommer.
Jeg løslader hr. Morris mod 5.000 dollar kaution.
Normale restriktioner,
men med et udgangsforbud efter klokken 20.
Forbrydelser stiger efter 22. Jeg må være derude.
Udgangsforbuddet er fint.
Vi skal også bruge kostumet som bevis.
"Kostumet"?
Tiltalte skal overdrage kostumet.
Retten holder pause.
Ligner det et kostume? Det er ikke halloween.
Jeg bryder mig ikke om ham.
Direktør Fury.
Er det den joke, de har programmeret dig med?
Jeg troede, jeg ville nyde det mere.
- Kom forbi mit kontor, og lav en aftale. - Kom du til mig.
Jeg kunne godt, men nej. Ligesom din klient flyver ørnen ikke.
Du bor hos Sandra, ikke?
Hun roder mindre der.
Hun bor faktisk i en taske.
En rejsetaske. Sådan en havde jeg, da jeg var gift. Og brugte den.
- Har du set nyheder? - Jeg har intet internet.
Der findes aviser.
De der store... Nej.
Arturo Marquez.
Marinekorpset tog ham i varetægt i Córdoba
og tog ham med til New York.
Man vurderede,
om han skulle holdes som fjendtlig soldat,
men statsadvokaten har lige udgivet sigtelsen.
- Han sigtes for pirateri. - Findes det? Pirateri?
Det findes, og straffen er livstid.
Meget ægte.
Får jeg den?
- Vil du have den? - Ja da.
Du har håndteret dine sager flot. Dem alle.
Men den her er af en anden kaliber.
- Jeg forstår. - Det tror jeg ikke.
Men det vil du.
Hvor fører I mig hen?
Er du tilset af en læge?
Jeg er din advokat.
Du kan tale med mig.
Jeg skal repræsentere dig.
Hvor er jeg?
Metropolitan Corrections Center.
Hvor?
Du er i New York City.
New York?
Hvorfor?
USA's regering sigter dig for pirateri.
For at tage skibets forsyninger?
Ja.
Skibet lå uden for havnen i dagevis.
Hvorfor? Orkanen var drevet væk.
Folk døde over alt.
Jeg måtte gøre noget.
Vi tog ud til skibet én gang. De ville ikke tale med os.
Så vi tog tilbage med våben.
Vi tog, hvad vi kunne.
Min datter
overlevede.
Min søn...
Hvor bor du?
Her i New York. Tæt på.
Har du vand?
Ja.
Vi manglede vand.
En pirat? Jeg kan ikke lide pirater.
Der er intet ikke at kunne lide ved Arturo Marquez.
Der er intet at kunne lide ved Leonard Knox.
Du ville være bedre til den her.
- Det er ikke rigtigt. - Nej.
Jeg må gå op imod Leonard. Jeg vil op imod Leonard.
Jeg kan forsvare Arturo Marquez.
Du kan alt. Du er ubesejret.
Jeg blev slået i min første sag af Leonard.
Jay blev ødelagt i sin.
- Det er lige hårdt nok. - Måske.
Pointen er, Allison, det er din tur til at tabe.
Ikke min pointe.
Hvorfor er sagen her? I Southern District i New York?
Marquez er ikke herfra. Skibet er ikke herfra.
Orkanen ramte ikke her.
Sagen bør være i Córdoba.
- Du klarer den. - Stadig ubesejret.
Før vi sætter en retsdato, frk. Chavez,
hvornår vil regeringen så udlevere sine beviser?
Det er for tidligt,
eftersom vi anmoder om at få sigtelsen frafaldet.
På hvilken basis?
Jurisdiktion.
Der var ingen amerikanere på skibet,
intet amerikansk flag,
og hjælpeorganisationen bag det,
Pan American Relief, er baseret i Toronto.
Der var ingen bortførelse under 18 USC 1201,
ingen gidsler under 18 USC 1203.
Den amerikanske ordensmagt har ingen interesse her.
Hele verden har en interesse
i at sikre sikkerheden på havet.
Córdoba er en selvstændig nation med eget retsvæsen.
Córdobas infrastruktur er ødelagt.
USA er i en unik position til at reagere.
Hvis pirater får lov til at angribe nødhjælp uden reaktion,
sætter det et fortilfælde, der vil berøre alle nationer,
hvor der er brug for nødhjælp.
Så simpelt er det.
Intet ved sagen er simpelt.
Men jeg finder regeringens argument om jurisdiktion overbevisende.
Fortsæt med efterforskningen.
Lad os sætte en retsdato.
- Vil du have noget? - Jeg vil væk.
Det behøver ikke være sådan mellem os.
Vi var begge retsskrivere i højesteret.
Vi er begge attraktive.
Vi er begge på et højt niveau.
Oven i alt det klamme, du lige sagde,
er du ham, der præsenterede dig
som "ham, du ikke vil op imod."
Så sådan er det. Sig et tal.
- Seks måneder. - Prøvetid.
- Det er ikke et tal. - Og tusind dollars i bøde.
Tre måneder, ingen bøde.
Freddies såkaldte offer har ingen skader.
Han har et brækket kraveben.
Jeg kunne sigte det som overfald. Jeg er lempelig.
- En måned. - Tre.
- Jeg går til min klient. - Sælg det.
For det bliver ikke bedre,
og du vil ikke op imod mig i retten igen.
Det føles vel rigtigt nok.
Denne vej.
HEMMELIGT NUMMER
Kate Littlejohn.
Anya Ooms fra ATF.
Jeg har brug for et juridisk råd.
Jeg kan ikke rådgive om personlige sager.
Har du været i et uheld...
Nej. Jeg er i marken.
Hvilken mark?
Marken. Ude.
Du ved, marken.
- Ikke en rigtig mark? - Nej!
Nogen er gået til min fortrolige meddeler
og har bedt ham om at myrde nogen for 5.000 dollars.
Jeg kan gå ind og anholde dem, men jeg ville spørge dig først.
Du burde kontakte Seth Oliver.
Hvem er det?
Glem det. Hvad sagde meddeleren?
At han ville tænke over det.
Var der vidner?
De mødtes ikke personligt.
Det gik via en mellemmand.
Og der er intet betalt?
- Nej. - Så har du ikke nok.
Din meddeler skal have det på bånd.
Jeg kan ikke afsløre dem.
Vi kan ikke sigte nogen uden det bånd.
Jeg sender en anden.
Min meddeler vil afslå, men han kender nogen, der kan.
Jeg sender en agent ind, så får vi det på bånd.
- "Vi"? - Jeg har brug for din hjælp.
Jeg ved ikke, om jeg bør involveres...
Jeg stoler ikke på andre.
Jeg vil have dig.
- En ATF-opgave? - Ja.
Jeg sender ikke en uerfaren advokat på en ATF-opgave.
- Hvorfor ikke? - Fordi det er farligt.
Folk kommer til skade.
Måske kan vi sende Seth.
De kontaktede mig. Deltager jeg ikke,
er der en chance for, at det ikke lykkes.
Men deltager jeg, og det lykkes,
betyder det, at alle på kontoret, der vil den slags,
vil stå i kø hos mig og lade dig være.
Pas på derude.
- Byrne afviste frafaldelsen. - Ja.
- Er du okay? - Ja.
- Er du sikker? - Ja!
Jeg har forsvaret.
- Som det? - Hensigt.
Pirateri er vold eller tyveri til søs for egen vinding.
Arturos hensigt var ikke at plyndre til sig selv.
Han fremskyndede blot uddelingen af varerne.
Jeg må gennemgå beviserne og stykke det sammen.
Har du været her hele natten?
Ja.
Det er en avis. Første overskrift.
Marquez for retten i New York
Der kommer flere.
Fem agenter, alle kan gå under dække.
For gammel. For ung. Stikkende øjne.
Hvis valget er mellem de to,
- så tag ham. - Ham.
- Han ser for troværdig ud. - Mistænkte skal stole på ham.
De skal tro, at han er morder.
Han ligner en skolelærer.
Undskyld. Hvem er eksperten her?
Kender du den seneste research om arbejde under dække?
Jeg har en kandidat i kriminologi.
Tak, venner.
Pierce, kom forbi mit kontor. Jobbet er dit.
Jeg ved, hvad jeg laver.
Skal vi få noget mad?
Vi skal arbejde.
- Vi kan tage et kvarter. - Ellers tak.
Hvad er der?
Hvad mener du?
Ingen pauser, ingen mad,
hvor kommer du fra?
Hvor gik du skole? Har du dyr?
Det lyder som pausesnak.
Ja.
Hvad arbejder du på?
Et sagsresume.
Til sagens dommer. Det forklarer hvert skridt, så...
Jeg har også læst jura.
University of Chicago. I to dage.
Så stoppede jeg, købte en masse grej
og vandrede i tre måneder.
Jeg måtte omkalibrere.
Finde ud af, hvad jeg ville.
- Har du det? - Hvad?
Fundet ud af det.
Jeg tager mine høretelefoner på.
Ville Batman indgå den aftale?
Batman?
Jeg ved ikke, hvordan...
Det er en god aftale.
Tre måneder er fair.
Ender det i retten, kan du få over et år.
Jeg holder gaderne sikre.
Det gør politiet.
Som om de gør det særlig godt.
Min ven, Pig Patroller,
filmer politiet, når de stopper folk.
Det tvinger politiet til at gøre det rette.
Mit hold og jeg er vigtige for byens sikkerhed.
Jeg nedgør det ikke.
Og jeg ved godt, jeg ikke kan flyve.
Jeg er ikke fra en anden planet.
Eller har fået superkræfter i et genetisk eksperiment.
Men jeg synes om, hvem jeg er.
Jeg er Captain Shadow.
Så svaret er nej.
Batman ville ikke indgå den aftale.
- Hej. - Hej.
Alle er superhelte i dag.
- Hvis bare. - Hvad sker der?
Arturo. Han løj.
Min sag ramler.
Hvad er det?
En faktura på 1.500 dollars
fro 10 kasser tandbørster fra skibet.
Jeg solgte også 50 kasser håndsprit for, hvad var det, 19.000?
Tyve kasser shampoo for 4.000 dollars.
Hvad forskel gør det?
"Hvad forskel gør det?" Du sagde, at du ville hjælpe...
- Ja. - ...ikke tjene penge.
Jeg skulle bruge penge til at hjælpe.
Det meste af det, jeg tog, gav jeg væk.
Men jeg solgte nogle ting,
fordi jeg skulle bestikke politi og bander,
så de ikke tog tingene fra folk i nød.
Det gjorde jeg, og jeg har gjort andre ting,
som jeg aldrig havde troet,
fordi de bare skulle gøres.
- Jeg dømmer dig ikke. - Ikke?
Jeg prøver at forsvare dig.
Men hvis din historie ikke giver mening...
Ikke giver mening?
Vind på 265 km/t giver ingen mening.
Eller at begrave sit barn.
Hvad der skete med mit land, min familie, mig,
giver ingen mening.
Det vil det ikke.
Det kan det ikke.
Du vil have, at det er ligetil, men det er det ikke.
Sådan er verden ikke.
Den er grim og rodet og fuld af dårlige valg,
og jeg tog nogle.
Gid du kunne forstå det,
men jeg kan se, at du ikke kan.
Du kender mig ikke.
Hvad skal jeg vide?
Ørnen er landet.
- Har du ikke et kontor? - Det er fyldt.
Har du solgt aftalen?
- Tre måneder er urimeligt. - Du kunne ikke.
En jury synes måske om en selvtægtsmand.
Skal jeg gøre dit job for dig?
Jeg ville gerne se dig gøre mit job.
Så lad os se det. Omvendt tilbud.
- Hvad? - Bring Morris til Dødsstjernen,
så viser jeg ham min sag,
og så tager han imod aftalen.
Hvad har han at miste? Bortset fra stolthed.
Og du arbejder her, så du opgiver ikke meget.
Freddie vil ikke have en aftale.
Hvis du kan overtale ham til to måneder, kommer jeg med ham.
- Jeg kan ikke lide at være her. - Vi kan ikke lide dig.
- Farvel. - Farvel.
Vores agent Pierce venter på mistænkte her.
Vi har et kamera her og her,
og vi ser med fra en bil her.
- Er du færdig? - Ja.
- Hvad laver du? - Gør det bedre.
Hvad er det?
Biler ved trafiklyset kunne ødelægge lyden.
Vi bør mødes her, mindre trafik.
Vi kan sætte et tredje kamera her,
så vi har mistænkte dækket fra alle vinkler.
- Imponerende. - Jeg har også læst kriminologi.
Har du lært om kameravinkler i kriminologi?
- Hvor læste du? - UVA.
Jeg lærte om kameravinkler i filmstudiet.
Det opfyldte et fagkrav.
Se, hvem der tager en pause nu.
Det er ikke en pause. Vi arbejder.
- Du fortæller mig om dig selv. - I arbejdskontekst.
Det føles som en pause.
Er I klar?
Ja. Undskyld. Vi holdt bare pause.
Hr. Silva, du ejer tre købmandsbutikker
- i San Miguel, ikke sandt? - Jo.
I ugerne efter orkanen Jasper,
købte du så varer af hr. Marquez?
Han solgte mig 20 kasser affaldsposer og et noget køkkenrulle.
Tog hr. Marquez en rimelig normalpris
for disse varer?
Han solgte det til 150%. Nej.
Du aner ikke, hvad hr. Marquez ville med de penge,
- han tjente på salget, vel? - Nej.
Er det muligt, at han solgte disse varer,
så han kunne købe og distribuere essentielle varer?
- Protest! - Afvist.
Varer, som lidende mennesker faktisk manglede?
Jovist.
Det er også muligt, at de store banker vil brødføde sultne børn.
Men jeg tror bare, at de vil tjene penge.
Må jeg lægge mine ting her?
Jeg bryder mig ikke om det udtryk.
Er jeg et forfærdeligt menneske?
De kommer an på.
Har du en sandwich fra Zeno's med?
- Nej. - Så er du.
Jeg mener det.
Det kan du ikke mene.
Jeg føler mig som en svindler.
Du mener det.
- Hvad sker der derinde? - Jeg bliver knust.
De har alle beviserne, jeg har intet.
- Så bliv ved. Knokl videre. - Og hvad så?
Det skal jeg sige dig. Så taber jeg, for jeg vil tabe,
og så går jeg trist hjem,
og vi drikker vin og ser Master of Crowns.
Og så går jeg videre til næste sag.
Og Arturo? Arturo vil tilbringe resten af livet i fængsel.
Jeg gør det her arbejde, og jeg har de her klienter,
og jeg er så tæt på dem. Så tæt.
Men jeg forstår dem ikke.
Hvad de har været igennem før mig, hvor de skal hen efter mig.
Arturo risikerede alt for at gøre, hvad han gjorde.
Hvad er den største risiko, jeg har løbet?
At søge tidligt ind på et college, hvor min mor var direktør.
Jeg vil gerne tro, at jeg er anderledes, men nej.
Jeg er en svindler.
Endnu en selvtilfreds, selvcentreret millennial,
der ringer efter ting og klager over langsomt internet
og 45 minutters ventetid på brunch.
Du er et forfærdeligt menneske.
Tak.
Det er du lige nu.
Det her? Forfærdeligt.
Vi er privilegerede, ja. Vi er velsignede, ja.
VI er heldige. Det er vi.
Og der er tider, hvor vores levevis
virker totalt grotesk og frådsende.
De her sko er mere end en årsløn værd
for en ikke uvæsentlig del af verdens befolkning.
Og du ville ikke findes død i de sko.
Det er modbydeligt. Det kan ikke nægtes.
Men du har taget din berettigelse
og dedikeret dit liv
til at hjælpe andre på den måde, du kender.
Ingen arbejder hårdere end dig.
Ingen går mere op i det.
Ingen er mere glubsk, mere engageret.
Du er et smukt menneske, og du prøver.
Jeg føler ikke, at jeg prøver hårdt nok.
Så prøv hårdere.
Lige nu.
Arturo løb en risiko, så tag én til for ham.
Hvad er det mest enestående, du kan gøre?
For det er det, du kan gøre.
Forsvaret indkalder Arturo Marquez.
Sætter du Arturo i vidneskranken for en følelsesappel?
Ja.
Du søger en mortifikation.
Ja.
Du beder juryen om at tilsidesætte loven.
Ja.
Det er farligt.
Skødesløst. Næsten altid ineffektivt.
Det ved jeg. Men jeg måtte gøre noget.
Lad os håbe, at det fungerer.
Hr. Marquez, kan du fortælle juryen, hvor du var om morgenen den 15.?
Jeg var hos min fætter.
Vi prøvede at genopbygge hans tag,
der blev revet af under orkanen.
Vi var løbet tør for regnvand, som vi havde drukket dagen før.
Han faldt om. Dehydrering.
- Er han okay? - Det tror jeg.
Fordi jeg skaffede ham vand.
Min søn var ikke så heldig.
Han døde fem dage efter orkanen på et hospital uden strøm.
Det er ikke et hospital længere. Det er et lighus.
Det er tydeligvis tragiske omstændigheder,
men jeg er ikke sikker på relevansen.
Det er relevant for min klients sindstilstand.
Jeg tillader det, men kom til relevansen.
Hr. Marquez, bordede du et nødhjælpsskib,
der var gået i stå ud for San Miguels kyst den 15.?
Ja.
Fjernede du varer fra skibets containere?
Ja.
Solgte du nogle af de varer?
Ja.
Jeg måtte bestikke folk for at distribuere varerne.
Nogle af kontanterne var til flere forsyninger.
Forsyninger, som folk virkelig manglede.
Jeg undskylder det ikke.
Jeg stjal. Det gjorde jeg.
Og jeg var bevæbnet.
Jeg har aldrig gjort nogen fortræd,
og jeg gjorde ingen fortræd den dag,
men jeg måtte gøre, hvad jeg kunne for at stoppe lidelserne.
Beholdt du selv nogle af pengene?
Ja.
Nogle få hundrede østcaribiske dollars.
Jeg brugte dem til at begrave min søn.
Hvad laver du her stadig? Det er lyst udenfor.
Da jeg var barn, lavede min far Eggos til mig før alle store prøver.
Selv da jeg gik på college.
Men møgbodegaen på Lexington
har ikke rigtige Eggos, men jeg købte de falske.
Så falske Eggos før din afslutning.
Du bliver god i dag.
Jeg troede, det kun fandtes på tv.
Det er en varevogn med skærme og mikroner.
Den kan ikke blive usynlig.
Men vi arbejder da på det.
Det er stadig mere spændende end at skrive stævninger.
Hvorfor tror du, jeg droppede jurastudiet?
Jeg synes også, at det er sjovt.
- Vi bør gøre det igen. - En anden operation?
- Eller jeg kan lære dig at skyde. - Det kan jeg godt.
Du kan ikke skyde.
Kom væk med dig! Jeg hader fodboldmødre.
Medmindre... Undskyld, var din mor en fodboldmor?
Hun var nok en fodboldmor.
Jeg spillede ikke fodbold.
Og jeg havde ingen mor, så nej.
Pierce, gå lidt til højre.
Tom. Er du Tom?
Er det mistænkte? Det er en midaldrende mor.
Tak, fordi du ville diskutere det her specielle projekt.
Navnet er Kevin. Det kunne lige så godt være Satan.
Han ydmyger hende foran alle hendes venner,
tager stoffer, er konstant utro.
Hun kan ikke slippe væk.
Og du skal få hende væk fra ham.
- Det kan vi godt. - Tager vi hende?
Hun har ikke bestilt noget. Eller betalt.
- Vi må rykke. - Hun prøver at beskytte sin datter.
Det er ikke grund til at slå ham ihjel.
Jeg vil have hans skalp.
Bogstaveligt talt.
Skær hans hoved af, og læg det i en kasse,
og sæt det på mit dørtrin.
- Okay, kom så. - Jeps.
Vis mig dine hænder. Du er anholdt.
Tretten vidner, 13,
vil vidne om, at du aggressivt tacklede Devon Saperstein
og brækkede hans kraveben,
hvilket bekræftes i hr. Sapersteins lægejournal.
Vi uvildige optagelser, der bekræfter vidneudsagnet,
og optagelsen af din afhøring,
hvor du indrømmer til en betjent, at du angreb hr. Saperstein
"i al universets retfærdighed."
Alt det ved jeg allerede.
Det ved jeg godt.
Nu fortæller jeg dig noget, du ikke ved.
Jeg ved, du ikke ved det, for jeg taler ikke om det.
Jeg havde ikke mange venner som barn.
Jeg havde tvungne legemøder med "passende" børn,
som min mor havde aftalt.
Men jeg var meget alene.
Jeg elskede Superman.
Hvem elsker ikke Superman, men jeg...
Jeg troede faktisk, at jeg var Superman.
En dag besluttede jeg at bevise for alle, hvad jeg vidste,
at jeg kunne flyve.
Jeg gik op på min skoles tag,
bandt min kappe om halsen,
og så sprang jeg.
Og brækkede begge ankler.
Knuste mit venstre ben.
Jeg kunne ikke flyve.
Jeg er ikke Superman.
Håndklædet om min hals var ikke en kappe.
Kun et håndklæde.
Du skal have den her tilbage.
Men du skal vide, at du er noget værd uden den.
Da jeg brækkede begge ben, indså jeg, at der er konsekvenser.
Virkeligheden indhenter altid fantasien.
Du står over for nye konsekvenser nu.
Du har intet valg. Det her er din beton og dit benbrud.
Men der er ingen grund til en dom på et år,
når du kan få en måned.
Du er god nok, Captain Shadow.
Tag imod aftalen.
For få år siden tog jeg et vidneudsagn fra en bomberydningsekspert,
fire udsendelser i Irak og Afghanistan.
Han sagde, at de bedste i hans felt
er så sikre på sig selv,
at når de nærmer sig sprængstoffer, falder deres puls faktisk.
Det sker ikke for mig lige nu.
Men jeg demonterer ikke en bombe.
Jeg smider én.
Da stormen kom,
lå Arturo Marquez på gulvet i sit hjem
på den lille muskat-gård, hvor han arbejdede,
hvor hans far havde arbejdet,
og hans fars far havde arbejdet.
Han blev bedt om at blive indendørs. Det betød intet.
Indendørs blev snart udendørs.
Verden blev vendt på hovedet.
Hans hjem blev ødelagt.
Hans gård, hans familie, hans liv.
Mødt af en ulykke, ingen af os kan forestille os,
gav Arturo ikke op.
Han stak ikke af. Han gjorde ikke oprør.
Han rejste sig fra det gulv og gik på arbejde.
Han prøvede at hjælpe på den eneste måde, han kendte.
Havde han ret i at tage forsyninger fra det skib?
Havde han ret i at sælge dem?
Vi kan debattere de valg,
men Arturo havde ikke den luksus at have tid.
Han måtte handle.
Og nu er det jeres tur til at handle.
Til at træffe et svært valg.
Jeg kender ingen af jer.
Og I kender tydeligvis ikke mig.
Jeg er sikker på, vi kommer fra forskellige steder.
Mange af os, forskellige vilkår, forskellige erfaringer.
Men vi er her nu,
og det er vores privilegie.
Det ved jeg.
Ikke kun her i New York,
i de heldige liv, de fleste af os lever.
Lige her, lige nu, i denne retssal.
Fordi I har det privilegie,
og det er et privilegie,
at vise Arturo Marquez, hvorfor det amerikanske justitsvæsen
er verdens bedste.
Det undrer han sig med rette over.
Han er her, fordi han blev taget med magt,
lagt i lænker på et skib
og tvunget til at rejse 3.397 kilometer til et land, han aldrig har været i,
sigtet for en forbrydelse, de fleste af os aldrig har hørt om.
Det er, hvad han ved om USA.
Men I ved mere end det.
I ved, at USA er godt, anstændigt og medfølende,
at vi er modige,
og under prøvelser gør vi det rette.
Jeg beder jer om at gøre det rette.
Vis Arturo det bedste ved USA.
Send ham hjem.
Der er indgivet en skylderklæring
i sagen USA mod Freddie Morris.
Hr. Morris, du har én uge til at få orden på dine sager.
Du påbegynder din dom om 30 dage.
- Du er imponeret. - Det var jeg.
Jeg stod i retten og tænkte, hvor meget jeg tog fejl af dig,
at du faktisk havde en sjæl
og faktisk kunne relatere til et andet menneske.
Og det skræmte mig, fordi jeg tænkte:
"Han kan være bygningens næstbedste advokat,
"og jeg vil få ham som modstander i årtier."
Hvorfor taler du i datid?
Fordi du er præcis, hvad jeg troede.
Du har aldrig sprunget ud fra en bygning som Superman.
Jeg hader Superman. Jeg er Marvel-fan.
- Du har aldrig brækket anklerne. - Ville jeg så være så flot?
Du er modbydelig.
Måske, men jeg er også ubesejret imod dig.
Vær ikke så selvhøjtidelig.
Jeg gjorde det nødvendige for os begge.
- Du burde takke mig. - Aldrig.
- Til vi ses igen. - Jeg glæder mig.
- Vi gjorde det. - Du gjorde det.
- Okay, vi gjorde det. - Vi gjorde det.
Det var en fornøjelse.
Den var min.
Har juryen nået en enstemmig kendelse?
Ja, høje dommer.
I sagen USA mod Arturo Marquez,
hvordan finder I tiltalte på første punkt af anklagen,
skyldig eller ikke-skyldig?
Ikke skyldig.
Kate Littlejohn.
Det er Anya Ooms fra ATF.
Jeg har brug for et juridisk råd.
Det kan jeg godt hjælpe med.
Jeg vil bede en kollega om at gøre noget farligt.
Det her kan jeg godt lide.
Det kan jeg også.
Spol lige tilbage.
Undskyld. Jeg ville ikke gøre dig utilpas.
Vi skal arbejde sammen i årevis, og...
- Kabel-tv-manden har været her. - Hvad?
Han har udskiftet alt udstyret. Vi er blevet opgraderet.
Nu har vi downloadhastighed på 1 gbit/s,
hvilket er så mange bits.
Vi er klappet og klar
til at streame superlækre fyre med skæg og sværd
helt uden afbrydelser.
Og jeg giver mad.
Vi har aldrig prøvet de steder, men de er på "Feeder" -listen
og kan være her på under en halv time.
Lad os gå en tur.
Lad os gå en tur og se, hvad der sker.
Lad os ende et sted i byen, vi aldrig har set,
sidde ved siden af fremmede
og spise noget, vi aldrig har læst om.
- Er du okay? - Jeg har det fantastisk.
Okay. Lad os gøre det.
Klar.
Oversat af: Anders Langhoff